ตร.มุกดาหาร แบ่งทีมแยกกันค้นหา เสื้อของน้องชมพู่ เพื่อนำมาใช้คลี่คลายคดี
จนท.ตำรวจ ตชด.ฝ่ายปกครอง เจ้าหน้าที่ป่าไม้ อปพร. ผู้นำชุมชนรวมกว่า 60 คนปูพรมค้นหาหลักฐานเพิ่มบนภูเหล็กไฟ โดยเฉพาะเสื้อของน้องชมพู่ที่หายไป เพื่อนำมาเป็นหลักฐานสำคัญที่จะใช้มัดตัวคนร้ายเมื่อเวลา 11.00 น. วันที่ 21 พ.ค.63 เจ้าหน้าที่หลายภาคส่วน ทั้งตำรวจชุดสืบสวนตำรวจภูธรภาค 4 ตำรวจตระเวนชายแดน เจ้าหน้าที่ฝ่ายปกครอง เจ้าหน้าที่ป่าไม้ อปพร. ผู้นำชุมชน และชาวบ้าน กว่า 60 คน ได้วางแผนร่วมกันปูพรมค้นหาหลักฐานเพิ่มบนภูเหล็กไฟ จุดที่น้องชมพู่เสียชีวิต โดยหลักฐานสำคัญที่เจ้าหน้าที่ต้องการมากที่สุดขณะนี้ คือ เสื้อผ้าของน้องชมพู่ ที่สวมใส่ก่อนที่จะหายตัวไปพันตำรวจเอกณัฐนนท์ ประชุม รองผู้บังคับการ ฝ่ายสืบสวน ตำรวจภูธรภาค 4 ได้เป็นหัวหน้าทีมค้นหา ซึ่งได้วางแผนให้เจ้าหน้าที่ทุกนายแบ่งทีมค้นหาเสื้อของน้องชมพู่ ให้ละเอียดมากยิ่งขึ้น โดยได้แบ่งเจ้าหน้าที่ เป็น 3 ชุดด้วยกัน โดยมีสุนัขดมกลิ่น 1 ชุดต่อ 1 ตัว เดินหน้ากระดานกระจายกันออกค้นหา ใน 3 เส้นทาง คือ เส้นทางที่ 1 เส้นทางอ่างกก 2.ภูเหล็กไฟ และ 3.ภูผาพราง โดยเจ้าหน้าที่ย้ำว่า หากใครเจอเสื้อของน้องชมพู่ ซึ่งคาดว่าคนร้ายอาจจะซุกซ่อนไว้บนภูเขาที่ใดที่หนึ่งหลังก่อเหตุ หากเจออย่าได้จับเสื้อน้องเด็ดขาด แต่ให้ถ่ายรูปและรีบเเจ้งหัวหน้าทีม เพื่อเเจ้งเจ้าหน้าที่พิสูจน์หลักฐานเป็นผู้เก็บหลักฐานก่อนมีการเเยกย้ายกันขึ้นค้นหา ทางรองผู้บังคับการฝ่ายสืบสวน ตำรวจภูธรภาค 4 ได้ให้กำลังใจกับเจ้าหน้าทุกคน ขอให้เจอเสื้อของน้องชมพู่ให้ได้ เนื่องจากหากเจอเสื้อน้องก็จะง่ายในการตรวจพิสูจน์หาตัวคนร้าย โดยเจ้าตัวให้รางวัลกับเจ้าหน้าที่ที่สามารถค้นหาเจอเสื้อน้องชมพู่ เป็นเงินจำนวน 10000 บาท เพื่อเป็นขวัญกำลังใจให้กับเจ้าหน้าที่ทุกคนส่วนสุนัขดมกลิ่นที่เจ้าหน้าที่นำมาช่วยค้นหาด้วยนั้น มีทั้งหมด 3 ตัว ได้แก่ เจ้ายี่น่า และ เจ้าฮาแบ็ค สุนัขทหารจากกองกำลังสุรศักดิ์มนตรี และเจ้าคามะ สุนัขจาก ตชด. สังกัด 23 สกลนคร ร่วมค้นหาหลักฐานสำคัญดังกล่าวกันอีกด้วยเช่นกันด้าน คุณลุงของน้องชมพู่ที่เป็นคนเจอศพเป็นคนที่สอง กล่าวว่า ตัวเองนั้นยังเชื่อว่า เหตุการณ์เมื่อวานที่ทำพิธีเผาศพน้องแล้วจู่ๆ ไม้ข่มเหง หรือ ไม้กักวิญญาณ ที่ชาวบ้านโบราณเชื่อว่า จะตั้งคานโลงศพไว้ 4 ด้านเพื่อกักวิญญาณไม่ให้ออกมาอาละวาด นั้น จู่ๆ ก็มีไม้ด้านหนึ่ง ที่ค้ำศพน้องส่วนบนร่วงลงมาจากที่ค้ำโลงศพ ตัวเองเชื่อว่า น้องต้องการพยายามสื่อสารว่า น้องยังสู้ และวิญญาณยังไม่สงบสุข และคงอยากให้ทุกคนรู้ว่า อยากให้ช่วยจับคนร้ายที่ฆ่าน้องให้ได้.
จนท.ตำรวจ ตชด.ฝ่ายปกครอง เจ้าหน้าที่ป่าไม้ อปพร. ผู้นำชุมชนรวมกว่า 60 คน ปูพรมค้นหาหลักฐานเพิ่มบนภูเหล็กไฟ โดยเฉพาะเสื้อของน้องชมพู่ที่หายไป เพื่อนำมาเป็นหลักฐานสำคัญที่จะใช้มัดตัวคนร้าย
น้องชมพู่,น้องชมพู่เสียชีวิต,มุกดาหาร,ค้นหาหลักฐาน,ภูเหล็กไฟ,เสื้อน้องชมพู่,ตำรวจภูธรภาค 4,ข่าวทั่วไป